ભાવનગર, તા. 6 માર્ચ 2018, મંગળવાર ભાવનગરમાં રંઘોળા નજીક એક ગોઝારો અકસ્માત સર્જાયો છે જેમાં 26 લોકોના મોત થયા છે. પાલીતાણાના અનેડા ગામથી ગઢડાના ટાકમ ગામે જાન જઈ રહી હતી. જાન લઈને જઈ રહેલા ટ્રકમાં 60થી વધુ લોકો સવાર હતા. રંઘોળા નજીક ટ્રક નાળામાં ખાબક્યો હતો અને લગ્ન પ્રસંગ મરણ પ્રસંગમાં ફેરવાઈ ગયો હતો. તાત્કાલિક સારવાર માટે 108ની 5ટીમ ઘટના સ્થળે પહોચી ગઈ છે. ઘાયલોને સારવાર અર્થે સિહોર અને ટીંબીની હોસ્પિટલોમાં ઘાયલોને ખસેડાયા છે. મૃત્યઆંક વધવાની શક્યતા છે. વરરાજાના માતા-પિતા પણ આ ગોઝારા અકસ્માતમાં મૃત્યુ પામ્યા છે.